《癸未岁秋七月祷禹庙》
宋代·潘阆

万古稽山下，森森大禹祠。
幽人来暗祷，灵魄望潜知。
帝虑河频决，民忧业旋移。
自惭无异策，载拜泪双垂。

作者简介：潘阆（?～1009）宋初著名隐士、文人。字梦空，一说字逍遥，号逍遥子，大名（今属河北）人，一说扬州(今属江苏)人。性格疏狂，曾两次坐事亡命。真宗时释其罪，任滁州参军。有诗名，风格类孟郊、贾岛，亦工词，今仅存《酒泉子》十首。